CELEX: 62022TB0196
Language: sk
Date: 2022-06-03 00:00:00
Title: Vec T-196/22 R: Uznesenie predsedu Všeobecného súdu z 3. júna 2022 – Mariani/Parlament („Konanie o nariadení predbežného opatrenia – Inštitucionálne právo – Člen Parlamentu – Vylúčenie z účasti v parlamentných volebných pozorovateľských misiách – Návrh na odklad výkonu – Neexistencia naliehavosti“)

25.7.2022   
            
            
               SK
            
            
               Úradný vestník Európskej únie
            
            
               C 284/43
            
         
      Uznesenie predsedu Všeobecného súdu z 3. júna 2022 – Mariani/Parlament
      (Vec T-196/22 R)
      („Konanie o nariadení predbežného opatrenia - Inštitucionálne právo - Člen Parlamentu - Vylúčenie z účasti v parlamentných volebných pozorovateľských misiách - Návrh na odklad výkonu - Neexistencia naliehavosti“)
      (2022/C 284/59)
      Jazyk konania: francúzština
      
         Účastníci konania
      
      
         Žalobca: Thierry Mariani (Paríž, Francúzsko) (v zastúpení: F.-P. Vos, avocat)
      
         Žalovaný: Európsky parlament (v zastúpení: N. Görlitz a T. Lukácsi, splnomocnení zástupcovia)
      
         Predmet veci
      
      Návrhom zo 14. apríla 2022 žalobca na základe článkov 278 a 279 ZFEÚ žiada o odklad výkonu rozhodnutia spolupredsedov Skupiny na podporu demokracie a koordináciu volieb D-301939 z 3. marca 2022 o jeho vylúčení z účasti vo volebných pozorovacích misiách Európskeho parlamentu až do skončenia jeho poslaneckého mandátu (2019-2024)
      
         Výrok
      
      
                  1.
               
               
                  Návrh na nariadenie predbežného opatrenia sa zamieta.
               
            
                  2.
               
               
                  O trovách konania sa rozhodne neskôr.